Poster met Beyonce tekst Poster met tekst What would Beyonce do? Mooi samen met andere posters in een trendy collage. prof. dr. F.W. (Folkert) Asselbergs - Het WKZ
Vroegindewey Maxime M., van den Berg Victor J., Oemrawsingh Rohit M., Kardys Isabella, Asselbergs Folkert W., van der Harst Pim, Kietselaer Bas, Lenderink Timo, Akkerhuis K. Martijn, Boersma Eric 2 apr 2020, In: Biomarkers. 25 , p. 235-240 Ware Christene: Rein (skrifgedeeltes en betekenis)
Rein (skrifgedeeltes en betekenis)
Die woord "rein" verwys veral na iets/iemand wat geheilig (afgesonder) is en DAAROM "rein" (skoongewas); bv., die volk van God is 'n heilige volk - 'n volk GEROEP om vir die Here 'n volk te wees - in daardie sin is hulle afgesonder (geheilig) en daarom REINIG Hy hulle (hulle word skoongewas). 'n Ander vb. is die van "rein en onrein diere", en dit gaan beslis hier oor wat deur God rein of wat onrein verklaar word. (Nie alles wat as onrein beskou is in die Ou Testament, is steeds onrein in die Nuwe Testament nie). Wat God rein maak, mag ons nie onheilig ag nie (Hand. 10:14,15). So is alle kos in die N.T. REIN (omdat God dit rein gemaak het), en daarom geoorloof om te eet (tensy natuurlik in sekere gevallle, soos wanneer dit wat ek eet tot aanstoot is en dit is ook verkeerd om bloed te eet of dit wat verwurg is...)(Rom 14).
(Lev 10:10) en julle moet onderskeid maak tussen wat heilig en wat onheilig, en tussen wat onrein en wat rein is;
GEEN ONREINE sal eendag KAN INGAAN IN DIE KONINKRYK VAN GOD NIE (Ef. 5:5; Openb. 21:27 ens.):
(Ef. 5:5) "Want dit moet julle weet dat geen hoereerder of onreine
of gierigaard, wat ‘n afgodedienaar is, ‘n erfdeel het in die koninkryk van Christus en van God nie".
(Psa 24:3) Wie mag klim op die berg van die HERE? En wie mag staan in sy heilige plek?
(Psa 24:4) Hy wat REIN van hande en suiwer van hart is, wat sy siel nie ophef tot nietigheid en nie vals sweer nie.
HEBREEUSE WOORDE VIR "rein":
- H2889 (opsomming):
Die Hebreeuse woord, haw-hore', taw-hore': - skoon (fisies, seremonieel, moraal): - skoon, opreg, suiwer.
DIE MANIER HOE HIERDIE WOORD GEBRUIK word, gaan veral OOR DIE BELANGRIKHEID VAN OM TE WEET WAT IS REIN EN WAT NIE (Eseg. 44:23), bv.:
- Gebruik van "rein offer" in Mal. 1:11. 'n Offer wat nie rein is nie, verwys na 'n offer wat nie geskied volgens die Here se reels nie. Bv. om 'n dier met liggaamsgebrek te offer - dit is nie 'n rein offer nie.
- Gebruik van "rein tulband" (Sag. 3:5)( tulband op hoof van hoëpriester). Hierdie was deel van die hoëpriester se HEILIGE klere (Eks. 28:2). Nie enige tulband kan gebruik word vir die hoof van die hoëpriester nie, maar 'n tulband spesifiek geheilig (afgesonder) vir die hoëpriester.
- Gebruik van "rein tafel" (in die tabernakel/tempel) (2 Kron 13:11; Lev. 24:6).
- Gebruik van "rein kandelaar" (Lev. 24:4)
- Gebruik van "rein water" / reinigingswater in Eseg. 36:25; Num. 19:9.
AS KINDERS VAN DIE HERE NIE ONDERSKEI TUSSEN WAT REIN EN ONREIN IS NIE, DAN WORD DIE HERE SE NAAM ONDER HULLE ONTHEILIG (Eseg. 22:26). Dit gaan nie oor wat die mens sien as REIN nie, maar oor wat die Here sien as REIN (Spr. 30:12), of H2889 beskrywend na dit wat "skoon" is, bv. rein hart (Ps. 51:10), rein hande (Job 17:9). Dawid het gebid dat die Here 'n REIN hart in hom sal skep (Ps. 51:10). Die een rein van hart, is die een wat die Here vrees (Ps. 19:9 - vgl. met Hand. 10:35). Uit die oorvloed van die hart praat die mond, en dit wat die mens praat, wys of hy REIN (skoon) is en of hy ONREIN (besoedel) is (Spr.15:26 - "Die planne van die slegte is vir die HERE ‘n gruwel, maar vriendelike woorde is rein"; vgl. met Matt. 12:34). H2889 word ook gebruik in Ps. 12:6 - "Die woorde van die Here is REIN..." - dit verwys sekerlik na hoe die Here se woorde die WAARHEID is (nie besmet nie). Vgl. dit met hoe baie Jesus Christus oor die "waarheid" gepraat het... (Joh. 8:32,40,44; 14:6; ens.).
Verder word H2889 gebruik in seremoniele gebare waarin iemand REINgemaak/"skoongemaak" word, bv. in Esra 6:20 het die priesters en Leviete hulleself GEREINIG (skoongemaak) deur die paaslam te slag. Hier sien ons die reinigingsaksie wat deur BLOED plaasvind (vgl. dit met 2 Kron. 30:15-17). Deur hierdie reiniging het hulle hul aan die Here GEHEILIG (afgesonder vir Hom).
In die O.T. was daar heelwat diere en dinge wat gesien is as onrein. Dieselfde reels geld natuurlik nie oral in die N.T. nie, maar God het beslis 'n goeie rede gehad waarom Hy daardie betrokke dinge ONREIN genoem het. Die aanraak van iets onrein, sou veroorsaak dat die een wat dit aanraak self onrein word (1 Sam. 20:26; Lev. 11:24,27,32,40; 15:5,16,17,19-21; Num. 19:16). So iemand moes hom eenkant hou en was sekere dinge nie toegelaat tot hy weer rein is nie (Deut. 23:10)(Lev. 22:1-7) - en wat die onreine ook al aanraak, sou ook onrein word (Num. 19:22). Daar was spesifieke roetines wat gevolg moes word (en verskillend in verskillende situasies) voor 'n priester bv. weer rein word (Num. 19:18), en as hy nie die roetine volg nie, dan het hy onrein gebly en sou hy die tabernakel verontreinig (Num. 19:13) - dit was nie geduld nie. Hier kan ons goed sien hoe die betekenis van die woord "onrein" juis beteken dat dit wat ONREIN is, BESMET / BESOEDEL is. Ons kan maar net raai dat higiene en siektes verseker ook iets hiermee te doen gehad het, soos in die geval van 'n melaatse kon hy nie rein word (skoon / gesond word) as die melaatsheid nog nie genees het nie (Lev. 11:36,37; 13:13-41; 14:2,3); kyk bv. ook wanneer melaatsheid in 'n huis en wanneer dit as onrein gesien word... en hoe dit weer rein is wanneer die aangestaste plekke weer gesond geword het (Lev. 14:31-57). Nietemin moet ons besef dat dit gaan oor wat die Here as rein verklaar en wat nie, en dat die volk juis soveel wette gehade het omdat hulle afgesonder was van die ander volke (afgesonder vir die Here) (Lev. 5:24-26) - hulle was anders as volke rondom hulle. Hierdie dinge het hulle juis beskryf as HEILIGE volk. Dit het ook daarmee te doen gehad dat die Here in hulle midde was - daarom moes die laer heilig wees (Deut. 23:14). Vir die laer om afgesonderd (heilig) te wees sodat die Here in hulle midde kon beweeg, moes alles REIN wees. Hier sien ons die duidelike konneksie tussen REIN en HEILIG. Die priesters (wat geheilig/afgesonderd is vir diens) was bv. beveel dat slegs die wat rein is in hulle huise, van die offers mag geeet het (Num. 18:11, 13).
Deur die kennis van wat is onrein en wat is rein diere, was dit maklik om te weet watter diere hulle mag eet en watter nie (Deut. 14:20; Lev. 11:47), en watter diere geoorloof was om te bring vir die offers (7:2,8; 8:20).
Rein word ook gebruik in konteks met die wat REIN is van sonde;
die wat hulle verontreinig met sonde, is ONREIN (Num. 5:28).
As iets ONREIN is, moet dit nie altyd gesien word as "sondig" nie, maar dit verwys somtyds eerder na iets/iemand wat nie afgesonder kan word (vir 'n spesifieke doel, en somtyds spesifieke tydperk) nie.
Die Hebreeuse woord, taw-hare': -om skoon en rein te wees (onskuldig, heilig): - om skoongemaak te word, om suiwer te word.
Die woord word veral gebruik in die geval van "rein van (of rein maak van) sonde en afgodsaanbidding".,(Eseg. 36:25; 24:13; 13:27; Spr. 20:9; Ps. 51:7; Job 4:17; Lev. 16:30; 14:53) - meer presies waar iemand skoongewas word om rein te wees. In Spr. 20:9 sien ons die verband tussen 'n suiwer (rein) hart en "rein van sonde". Maar die woord word ook gebruik in geval van waar iemand rein word van siekte (2 Kon. 5:10-14; Num. 19:19), of in geval waar items gereinig word (Num. 31:23,24; 19:12). H2891 word ook gebruik van diere wat rein verklaar is (Deut. 14:11); en verder in skrifte gebruik wat verduidelik hoe reiniging verkry kan word (Lev. 17:15; 15:13,28; 13:58,59; 14:4,8,9,20,48; 13:6,13,17,23,28,34,37; 12:7,8; 11:32) en "om rein te wees" as voorwaarde (Lev. 22:4).
Die Hebreeuse woord, baw-rar': - die/dit wat rein is: - maak skoon, word gekies, is skoon, gesuiwer.
H1305 word veral gebruik t.o.v. waar die gevolg van "om rein te wees" beskryf word, bv. (Sef. 3:9 - "Want dan sal Ek aan die volke rein lippe toebring, sodat hulle almal die Naam van die HERE sal aanroep en Hom met ‘n eenparige skouer sal dien"). Die wat onrein is roep Hom nie aan nie en dien Hom nie, maar aan die wat rein is, betoon die Here Homself ook as reine (Ps. 18:26; 2 Sam. 22:27) - Hy maak bemoeienis met die reine en hulle kan staatmaak op Hom. Vgl. dit met wat Jesus gese het: (Joh 15:14 - "Julle is my vriende as julle alles doen wat Ek julle beveel") en (Mat 21:22 - "En alles wat julle in die gebed vra, sal julle ontvang as julle glo") en (Mat 5:8 - "Salig is die wat rein van hart is, want hulle sal God sien").
Die Hebreeuse woord, zaw-kaw': - die onskuldige: - word as suiwer gereken, om skoon te wees, om skoongemaak te word.
Mig. 6:11 verwys daarna dat die wat deel is van die volk van God, nie kan staatmaak daarop dat hulle "rein" is, maar hulle is skuldig daaraan dat hulle ander bedrieg nie. Die wat rykdom begeer (en so sondig om dit te verkry) is nie rein van hart nie (vgl. dit met Luk. 6:24; Jak. 5:1,2; 2:6; 1 Tim. 6:17; Matt. 13:22; Openb. 18:16; Mig. 6:1). Die een wat sy hart rein hou, is die een wat liewer na die Here soek as om na die wereldse rykdom en plesiere te soek. Die wat ryk is, het hulle troos klaar weg (Luk. 6:24), maar die wat rein van hart is, sal hulle troos eendag kry. Dawid praat van hierdie rein hart en hande in onskuld, teenoor die wat weelderig lewe (Ps. 73:13), en hoe tevergeefs dit vir die reine kan voel in hierdie lewe. Jesus het hierdie tema goed aangespreek en het vir ons die begrip van wat dit beteken om GESEEND te wees, goed verduidelik. (http://warechristene.blogspot.co.nz/2012/05/is-jy-n-geseende.html).
(Luk 6:26) Wee julle wanneer al die mense goed van julle praat, want hulle vaders het net so aan die valse profete gedoen.............................
Dawid praat verder van hoe "rein" (regverdig) die Here is wanneer Hy gerig hou oor ons (Ps. 51:4), want ons is sondig, en in sonde gebore (Ps. 51:5)(Job 25:4; 15:4). In die gedeelte is Dawid se begeerte om REIN gemaak te word deur die Here...
Die Hebreeuse woord, zak: - suiwer, skoon.
H2134 word gebruik in konteks met "rein of suiwer van oortreding/skuld" - opreg (Job 33:9; 11:4; 8:6), "rein gebed" (Job 16:17).
Die Hebreeuse woord, bar; geliefde; ook skoon: - uitverkose, suiwer, skoon.
Word gebruik in beeldspraak, "rein soos die son" (Spr. 6:10), maar word ook gebruik t.o.v. die wat "rein/SUIWER van hart" is (Ps. 73:1; Ps. 24:4) - God is goed vir die wat rein van hart is.
(Psa 24:4) Hy wat rein van hande en suiwer (H1249) van hart is, wat sy siel nie ophef tot nietigheid en nie vals sweer nie.
Hier word "suiwer hart" verduidelik as:
-die wat nie hulle hoop plaas op nietigheid nie, en
-die wat nie vals sweer nie (Jak. 5:12 - "Maar bo alles, my broeders, moenie sweer nie: nie by die hemel nie, ook nie by die aarde nie en ook geen ander eed nie; maar laat julle ja ja wees en julle nee nee, sodat julle nie onder ‘n oordeel val nie"). (Matt. 5:34-37).
Die Hebreeuse woord: zaw-kak': -: suiwer en skoon (fisies en moraal)- om skoon/suiwer te wees, word skoongemaak.
H2141 word gebruik in konteks met hoe almal "skoonmaak" nodig het - niks/niemand is REIN nie (en het daarom reiniging nodig)(Job 25:5; 15:15).
(Rom 3:10 - "soos geskrywe is: Daar is niemand regverdig nie, selfs nie een nie").
Die Hebreeuse woord, toh-or-aw': -seremonieel skoonmaak/reinig: - skoon(ge)maak, reiniging.
H2893 word gebruik in geval van seremoniele reiniging (Lev. 13:7).
GRIEKSE WOORDE VIR "rein":
Griekse woord, hag-nos' - properly clean, that is, (figuratively) innocent, modest, perfect: - chaste, clean, pure.
Die wysheid van bo is REIN (Jak. 3:17) (aardse wysheid is nie rein nie, is aards, is duiwels - dit gaan gepaard met dinge soos afguns en selfsug en lieg teen die waarheid - Jak. 3:14). Vgl. dit met 'n "suiwer hart" wat beteken dat so iemand se begeerte eerder is na die Here as om selfsugtig te wees.
G53 word ook gebruik in konteks met waar die kind van God aangemoedig word om homself te reinig in sy eie lewenswandel (1 Joh. 3:3; 1 Tim. 5:22). Die kind van God word verder aangemoedig om sy gedagtes daagliks te vernuwe en juis o.a. die dinge te bedink wat REIN is (Fil. 4:8). Die gemeente van Korinthe was beveel om hulle te REINIG van alle besoedeling van die vlees, en om die gees te REINIG; inteendeel, hulle was vermaan hierop, wat wel tot vrug gely het, want al het dit hulle bedroef, het dit hulle gely tot verantwoording, verontwaardiging, vrees, verlange, ywer, bestraffing - in dit alles het hulle bewys dat hulle in die saak rein is (2 Kor. 7:11) - hulle het dus ag gegee op die pad van godsaligheid.
Griekse woord, kath-ar-os'; Of uncertain affinity; clean (literally or figuratively): - clean, clear, pure.
G2513 word gebruik van:
- engele met REIN blink linne (Openb. 15:6);
- die Nuwe stad Jerusalem, bekleed met REIN en blink fyn linne (Openb. 19:8) - hierdie "linne" word beskryf as die "regverdige dade van die heiliges";
- die leërs van die hemel bekleed met wit en REIN fyn linne;
"Rein" verwys na die wat nie besoedel is nie, net soos "wit klere" die beskryf wat gewas is in die bloed van die Lam, en daarom NIE BESOEDEL / SKOON (http://warechristene.blogspot.co.nz/2012/03/wie-oorwin-sal-beklee-word-met-wit.html) - hulle is WAARDIG.
En l.w. dat vir die mens om waardig te wees en om beklee te kan word met wit klere, moet hy:
- Jesus Christus bely en bereid wees om verdruk te word of te ly ter wille van Sy Naam;
- hom laat was deur die bloed van die Lam;
- meer besig wees met die Here as met die lewe en alle vorme van afgodsdiens afle, o.a. gierigheid;
- moet nie net die naam he dat hy lewe nie, maar regtig lewe in die Here en die godsaligheid najaag. Hierdie inligting is geneem uit verskillende skrifte waar daar na die "wit klere" verwys word. As ons dan wil verstaan wat dit beteken om REIN te wees, dan moet ons hierdie dinge in ag neem. Vgl. dit ook met bogenoemde (G53) waar "suiwer hart" verwys na die wat se begeerte is na die Here en Sy koninkryk, nie selfsugtig en afgunstig nie (nie gierig nie), en hoe dit Christen aangemoedig word om homself te reinig in sy eie lewenswandel (die godsaligheid moet najaag). Die kind van God word inderdaad beveel om seker te maak dat hy heilig lewe, dat hy rein is, en Christene wat in sonde stap maar dit nie neerle nie, word sterk vermaan om hulleself te reinig: (Jak. 4:8 - "Nader tot God, en Hy sal tot julle nader. Reinig die hande, julle sondaars, en suiwer die harte, julle dubbelhartiges!). Net soos "reiniging" in die O.T. verwag was, net so word dit steeds verwag; alhoewel die MANIER VAN REINIGING verskil van die O.T. (en was terloops ook nie volkome nie). In Hebr. 10 word verduidelik hoe Christus Jesus die enigste Een is wat ons regtig kan reinig van sonde, en hoe die sonde-offers (soos die volgens die wet van Moses) nie nodig is as ons vergifnis verkry in Christus Jesus nie, want Sy offer was volmaak om ons ten volle te reinig. Ons het 'n groot Priester oor die huis van God, nl. Jesus Christus - laat ons ons hoop in Hom plaas (in Hom glo) - Hy REINIG ons HARTE van 'n slegte gewete.
(Hebr. 10:22 verwys ook na hoe die liggaam gewas word met REIN water).
Verder word G2513 gebruik in 1 Pet. 1:22 waar Petrus praat van hoe ons deur gehoorsaamheid aan die waarheid ons siele deur die Gees tot ongeveinsde broederliefde REINIG - hy bemoedig ons ook om mekaar lief te he uit 'n REIN HART. (Matt. 5:8). Die konteks van hierdie skrif gaan daaroor dat ons ons eie lewenswandel moet HEILIG (afsonder) - (1Pe 1:15 - " Maar soos Hy wat julle geroep het, heilig is, moet julle ook in jul hele lewenswandel heilig word). Hier sien ons weer hoe REIN en HEILIG hand aan hand met mekaar saamgaan. Verder word die met 'n REIN HART beskryf as die wat vlug vir die begeerlikhede, en eerder najaag die geretigheid, geloof, liefde en vrede saam met ander broeders (2 Tim. 2:22)(Luk. 11:41).
Die wat onsin praat, die waarheid verdraai en fabels en gebooie van mense leer, word gesien as BESOEDELDES: (Tit_1:15 Alle dinge is rein vir die reines; vir die besoedeldes en ongelowiges egter is niks rein nie, maar hulle verstand sowel as hulle GEWETE IS BESOEDEL) - (Vgl. dit met Mat 15:18 - "Maar die dinge wat uit die mond uitgaan, kom uit die hart, en dit is dié wat die mens onrein maak"). Die wat hulle hoop in Christus plaas, word GEREINIG VAN 'N SLEGTE GEWETE (Hebr. 9:14) - hulle het die waarheid lief en is gehoorsaam aan Jesus Christus (want Hy is waarheid). Die wat egter nie die waarheid verkondig nie, se gewete is steeds besoedel. Die wat die Here met 'n rein gewete dien, het broederliefde (2 Tim. 1:3). Diakens moet manne wees wat die verborgenheid van die geloof in 'n REIN GEWETE hou (1 Tim. 3:9). Ook in 1 Tim. 1:5 word die tema van "goeie gewete" gebruik in konteks met die wat die waarheid liefhet. Die wat hulle besighou met twisvrae en fabels en onsinnige praatjies, is die wat se gewete besoedel is.
Nog 'n manier hoe G2513 gebruik word, is t.o.v. watter kosse rein is of nie. Dit verskil natuurlik van die O.T - soos in Rom. 14 verduidelik word dat alle voedsel (in die N.T.) wel rein is, maar daar is gevalle wat sekere kosse vermy moet word soos waar dit wat jy eet, iemand anders aanstoot gee (Rom. 14:20). Ander voorbeelde van voedsel wat ons nie moet eet nie (en waar die reel nie verander het tussen die O.T. en N.T. nie), is die eet van afgodsoffers, en die eet van bloed en dit wat verwurg is (Hand. 15:20,29; 21:25).
Nog iets waardeur iemand ONREIN kan word, is bloedskuld. Daar is heelwat dinge wat bloedskuld veroorsaak (http://warechristene.blogspot.co.nz/2014/01/bloedskuld-4.html). In die Ou bedeleing is die met bloedskuld vervloek, en daar was geen offer vir die sonde nie (daarom moes die persoon self met sy eie bloed betaal - en doodgemaak word want bloedskuld het ook die land ONTHEILIG). Daar was geen manier hoe so iemand REIN gemaak kon word sodat hy tussen die HEILIGE volk kon woon, of in die HEILIGE laer kon ingaan nie. Dieselfde dinge wat bloedskuld veroorsaak het in die O.T., veroorsaak steeds bloedskuld; behalwe dat waar dit 'n onvergeeflike sonde was in die O.T., is dit nou 'n vergeeflike sonde is in Jesus Christus. (Die enigste onvergeeflike sonde in die Nuwe Testament, is sonde teen die Heilige Gees). Die Christen moet versigtig wees om nadat hy gewas is deur die bloed van Christus, homself nie skuldig te maak aan bloedskuld nie (http://warechristenedagstukkies.blogspot.co.nz/2014/12/wie-op-onwaardige-wyse-eet-of-drink-sal.html). Paulus het hierdie tema so ernstig opgeneem dat hy gevoel het dat as hy nie die evangelie verkondig na waar die Here hom stuur nie, hulle bloed op hom sal wees, en hy dus nie rein sal wees nie (natuurlik omdat dit sy bediening was en die Here hom die opdrag gegee het om die evangelie te verkondig) (Hand. 20:26; Hand. 18:6). Hy het goed verstaan die belangrikheid van om REIN te wees. Die vraag is of Christene vandag ook hierdie verstaan?
Om geheilig te word, beteken nie altyd dat die persoon ook rein is nie en beteken ook nie noodwendig dat iemand nou gered is nie! (want kyk tog dat items ook geheilig kan word, en kyk hoe die ongelowige geheilig word deur sy gelowige vrou...). Bv., nie almal wat GEROEP IS, is OOK UITVERKIES nie! Jesus het self geleer dat baie geroep word, maar min uitverkies! (Matt. 22:14)(Ef. 1:4). Kyk ook die vb. van Judas Iskariot - alhoewel hy geroep was (in daardie opsig geheilig om 'n apostel te wees), het dit nie outomaties beteken dat hy ook rein was nie! (Joh. 13:10, 11 - Vgl. dit ook met Joh. 6:64). En alhoewel hy rein gemaak is deur die waterdoop (rein van sonde/sonde afgewas), was hy nie rein t.o.v. sy gewete of hart nie. Judas Iskariot was geroep, ja, maar is hy uitverkies? -Joh 13:18 - "Ek spreek nie van julle almal nie—Ek weet wie Ek uitverkies het—maar dat die Skrif vervul kan word: Hy wat saam met My brood eet, het sy hakskeen teen My opgelig"). Hy was dus GEHEILIG (m.a.w. geroep), maar dit is duidelik hy het homself nie GEHEILIG (afgesonder vir die Here) nie.
In Joh_15:3 sien ons hoe die Here ook Sy Woord gebruik om Sy kinders te reinig.
Griekse woord, i-lik-ree-nace'; judged by sunlight, that is, tested as genuine (figuratively): - pure, sincere.
In Fil. 1:10 is Paulus en Timoteus se gebed vir die gemeente dat hulle liefde nog meer en meer oorvloedig sal word in kennis en alle ervaring, "om die dinge waar dit op aankom, te onderskei, sodat hulle rein en vir niemand ‘n aanstoot mag wees nie, tot op die dag van Christus". Kyk ook weer hier die belangrikheid van die "waarheid" - dat as hulle bou op die WAARHEID, hulle sal kan onderskei en so 'n REIN gewete he. Hy praat verder oor die belangrikheid van SUIWER BEDOELINGE (v. 15,16). Die prediking uit die liefde gaan oor die verdediging van die evangelie (v.17).
So, ook in hierdie konteks gaan G1506 oor SUIWER / REIN gewete.
Griekse woord, kath-ar-id'-zo to cleanse (literally or figuratively): - (make) clean (-se), purge, purify.
Wie word rein verklaar?
In die konteks waarin G2511 gebruik is, gaan dit oor wat God as rein verklaar, en wat nie (Hand. 11:9,15). Christus het die mag om iemand te reinig -Ons sien hier 'n vb. van waar Jesus 10 melaatses genees en hulle REIN word (Luk. 17:14,17). Hy gee ook Sy persepsie in Mark. 7:19 oor wat is onrein en wat nie en wys dat in die N.T. geen kos wat ingaan in die liggaam iemand onrein kan maak nie, maar verwys eerder na die hart van die mens, en dat dit van binne is vanuit die hart van die mens, die dinge wat hom onrein maak, bv. slegte gedagtes, egbreuk, hoerery, moord, diewery, hebsug, boosheid, bedrog, losbandigheid, afguns, lastering, hoogmoed, dwaasheid (Mark. 7:21,22). "Al hierdie booshede kom van binne uit en maak die mens onrein" (Mark. 7:23).
Daarom is dit belangrik dat die kind van God sy gedagtes daagliks vernuwe en liewer bedink dit wat REIN is..., want as hy bv. slegte gedagtes koester, of begeer om losbandig te wees, of afgunstig is, ens., en dit uit hom uitgaan, dan sal dit hom onrein maak...
UITEENSETTING VAN SKRIFTE:
Die Hebreeuse woord, haw-hore', taw-hore', pure (in a physical, chemical, ceremonial or moral sense): - clean, fair, pure (-ness).
Eze_44:23 En hulle moet my volk die onderskeid leer tussen wat heilig en onheilig is, en hulle bekend maak die onderskeid tussen wat onrein en rein (H2889) is.
Eze_36:25 Dan sal Ek skoon(H2889) water op julle giet, sodat julle rein kan word; van al jul onreinhede en van al jul drekgode sal Ek julle reinig.
Eze_22:26 Sy priesters verkrag my wet en ontheilig my heilige dinge; tussen heilig en onheilig maak hulle geen onderskeid nie, en die verskil tussen onrein en rein (H2889) gee hulle nie te kenne nie; daarby maak hulle hul oë toe vir my sabbatte; ja, Ek word onder hulle ontheilig.
(Isa 66:20) En hulle sal al julle broers bring uit al die nasies as offergawe aan die HERE, op perde en op waens en in draagstoele en op muilesels en op kamele na my heilige berg, na Jerusalem, sê die HERE, net soos die kinders van Israel die spysoffer in ‘n rein voorwerp bring na die huis van die HERE.
2Sa_22:27 by die reine (H2889), rein (H1305); maar by die valse betoon U Uself verkeerd.
Lev_13:37 Maar as die skurfte, volgens hy kan sien, dieselfde gebly en swart hare daarop gegroei het, dan is die skurfte gesond. Hy is rein (H2889), en die priester moet hom rein (H2891) verklaar.
Lev_13:34 Bekyk die priester dan die skurfte op die sewende dag en sien hy dat die skurfte nie in die vel versprei het nie en dit nie dieper as die vel lyk nie, dan moet die priester hom rein (H2891) verklaar. En hy moet sy klere was en sal rein (H2889) wees.
Lev_13:13 en sien die priester dat die melaatsheid sy hele vlees oordek het, dan moet hy die aangetaste persoon rein (H2891) verklaar: hy het heeltemal wit geword, hy is rein (H2889).
Die Hebreeuse woord, taw-hare', properly to be bright; that is, (by implication) to be pure (physically sound, clear, unadulterated; Levitically uncontaminated; morally innocent or holy): - be (make, make self, pronounce) clean, cleanse (self), purge, purify (-ier, self).
Eze_36:25 Dan sal Ek skoon (H2889) water op julle giet, sodat julle rein (H2891) kan word; van al jul onreinhede en van al jul drekgode sal Ek julle reinig (H2891).
Eze_24:13 Oor jou skandelike onreinheid, omdat Ek jou gereinig (H2891) het en jy nie rein (H2891) geword het van jou onreinheid nie, sal jy nie meer rein (H2891) word totdat Ek my grimmigheid teen jou tot rus gebring het nie.
Die Hebreeuse woord, baw-rar', to clarify (that is, brighten), examine, select: - make bright, choice, chosen, cleanse (be clean), clearly, polished, (shew self) pure (-ify), purge (out).
Psa_18:26 (18:27) by die reine rein (H3105); maar by die valse betoon U Uself verkeerd.
Die Hebreeuse woord, zaw-kaw', to be translucent; figuratively to be innocent: - be (make) clean, cleanse, be clear, count pure.
Die Hebreeuse woord, zak; clear: - clean, pure.
Die Hebreeuse woord, bar; beloved; also pure, empty: - choice, clean, clear, pure.
(Son 6:10) Wie is dit wat daar opkom soos die dageraad, mooi soos die maan, rein soos die son, verskriklik soos slagordes met vaandels?
Psa_24:4 Hy wat rein van hande en suiwer (H1249) van hart is, wat sy siel nie ophef tot nietigheid en nie vals sweer nie.
Die Hebreeuse woord: zaw-kak'; to be transparent or clean (physically or morally): - be (make) clean, be pure (-r).
Die Hebreeuse woord, toh-or-aw'; ceremonial purification; moral purity: - X is cleansed, cleansing, purification (-fying).
Jas_3:17 Maar die wysheid van bo is ten eerste rein (G53), dan vredeliewend, vriendelik, geseglik, vol barmhartigheid en goeie vrugte, onpartydig en ongeveins.
Rev_15:6 En die sewe engele met die sewe plae het uit die tempel uitgekom, bekleed met rein (G2513), blink linne, en om die bors omgord met goue gordels.
Joh_13:10 Jesus sê vir hom: Hy wat gewas is, het niks anders nodig as om die voete te was nie, maar is heeltemal rein(G2513); en julle is rein(G2513), maar nie almal nie.
(Php 1:10) om die dinge waar dit op aankom, te onderskei, sodat julle rein en vir niemand ‘n aanstoot mag wees nie, tot op die dag van Christus,
Geplaas deur Hestie Myburgh om 17:54
Etikette: besoedeldes, heilig eie lewenswandel, onrein, rein, rein gewete, reinig, verontreinig